kardosdrur/scandi-wiki huggingface dataset:
Pioneer 11

Pioneer 11 var et ubemandet rumfartøj konstrueret af NASA. Det var den anden mission til udforskning af Jupiter, og den første, som udforskede Saturn og dens ringe.

På Pioneer 11 er to såkaldte pioneerplader monteret med oplysninger til udenjordisk liv om dets oprindelse.

På vej til Saturn brugte Pioneer 11 Jupiters tyngdefelt til en "gravity assist"-manøvre. Pioneer 11 passerede Jupiter 4. december 1974 i en afstand af 34.000 km, og Saturn 1. september 1979 i en afstand af 21.000 km.

Efter passagen af Saturn blev Pioneer 11 slynget ud på en bane der leder væk fra Solsystemet. Sidste radioforbindelse med Pioneer 11 var 30. september 1995.

Eksterne henvisninger 

 NASA – NSSDC Master Catalog Display: Spacecraft "Pioneer 11" 
 NASA – The Pioneer Missions 
 Spacecraft Escaping the Solar System  — nuværende position og diagrammer

Rumsonder
NASA
Jupiter
Saturn
Interstellare rumfartøjer
Brian Littrell

Brian Thomas Littrell (født 20. februar 1975), er en amerikansk sanger, der nok mest er kendt som medlem af boy-bandet Backstreet Boys. I 2006 udgav han et solo-album, Welcome Home (You).

Littrell var også en dommer for den 8. Independent Music Awards, som støtte uafhængige kunstneres karriere.

Diskografi

Albums

Singler

Referencer

Eksterne henvisninger 
 

Sangere fra USA
Backstreet Boys
Personer fra Lexington
Pakistans præsidenter

Pakistans præsident (Urdu: صدر مملکت Sadr-e-Mumlikat) er landets officielle statsoverhoved. Pakistans forfatning (paragraf 41 stk.3) foreskriver, hvorledes præsidenten vælges af et valgkollegie bestående af Palamentets to kamre, Senatet (det indirekte valgte overhus) og Nationalforsamlingen (National Assembly = det direkte valgte underhus). Derudover indgår de direkte valgte Provinsforsamlinger (Provincial Assembly) i valgkollegiet.

Da Pakistan i 1947 opnåede selvstændighed, blev landet en dominion inden for British Commonwealth med den britiske monark som landets officielle statsoverhoved, repræsenteret i Pakistan af Generalguvernøren af Pakistan. Da Pakistan i 1956 udarbejdede landets første forfatning og blev en republik, blev den britiske dronning og hendes repræsentant Generalguvernøren erstattet som Pakistans statsoverhoved med etablering af positionen som Præsident af Pakistan.

Pakistans præsidenter fra 1956 til i dag

Se også 
 Pakistans premierministre

Politikere fra Pakistan
 
Lister over præsidenter
Lågerup

Lågerup er en lille landsby på det sydøstlige Lolland, tæt på Kettinge. Landsbyen ligger i Guldborgsund Kommune og tilhører Region Sjælland.

Navnets første led er sandsynligvis mandsnavnet Laghi og endelsen er ordet torp, der betyder "udflyttersted", altså "det hvortil Laghi flyttede" engang før 1100. Landsbyen er ganske lille, men de få gårde ligger tæt sammen i et for Lolland ukarakteristisk bakket landskab. Landsbyen ligger nemlig på den morænedannelse, der strækker sig fra Nysted over Maribosøerne til Ravnsby Bakker på Nordvestlolland.

Der har været gravet grus i området omkring Kettinge og Lågerup i mange år, og det har efterladt landskabet med endnu flere huller i form af forladte grusgrave. I en af disse tæt på Lågerup ligger en motocrossbane, Lågerupbanen.

Administrativt/kirkeligt tilhørsforhold

Tidligere 
 Musse Herred, Ålholm Len, Ålholm Amt, Maribo Amt, Storstrøms Amt, Ketinge-Bregninge Sognekommune, Nysted Kommune
 Fyens Stift

Nuværende 
 Region Sjælland, Guldborgsund Kommune
 Lolland-Falsters Stift, Lolland Østre Provsti, Kettinge-Bregninge Pastorat, Bregninge Sogn

Galleri

Se også 
 Lågerupbanen

Kilder 
 Trap Danmark (1955)
 Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Coulombs lov

Coulombs lov, fremsat af Charles Augustin Coulomb i 1780'erne, er en fysisk lov, som beskriver den elektrostatiske interaktion mellem elektrisk ladede partikler.

Formulering 
Loven postulerer, at størrelsen af den elektrostatiske kraft mellem to punktpartikler er proportional med produktet af ladningerne og omvendt proportional med kvadratet på deres indbyrdes afstand, dvs.

hvor

 er størrelsen af den elektrostatiske kraft på partikel 1 og 2,

 (Farad pr. meter) er vakuumpermittiviteten,

 er ladningen af partikel 1,

 er ladningen af partikel 2,

 er afstanden mellem de ladede partikler.

På vektorform er Coulombs lov

hvor

 er den elektrostatiske kraft på partikel 1.

 er vektoren, der går fra  til ,

 er enhedsvektoren, der går fra  til .

 er stedvektoren for partiklen med ladning ,

 er stedvektoren for partiklen med ladning .

Ofte forkortes udtrykket ved at benævne den første brøk Coulomb-konstanten  hvor

Coulombs lov skrives da

Det ses derved tydeligere at Coulombs lov har samme matematiske form som Newtons universelle gravitationslov.

Addition af kræfter 
Systemer med flere end to ladede partikler fx et trepartikelsystem med ladningerne ,  og  behandles ved hjælp af superpositionsprincippet. Det betyder at kraften på  er en sum af kræfterne som  og  virker med, dvs.

Generelt for  ladninger bliver kraften på ladning 1:

Superpositionsprincippet gælder også for det elektriske felt og det elektriske potential.

Elektrisk felt 
Det elektriske felt er defineret som kraften pr. ladning. Det elektriske felt omkring ladning 2 er derfor

eller

Potentiel energi og potential 

Den elektrostatiske kraft, som afhænger af positionen af den elektrisk ladede partikel dvs. , er en konservativ kraft. Konservative kræfter kan beskrives med en potentialfunktion  (potentiel energi), der opfylder

 ,

hvoraf det følger, at

Integrationskonstanten  vælges konventionelt således, at  for , hvilket medfører at . Den potentielle energi for den elektrostatiske interaktion er altså

.

Ofte defineres the elektriske potential dog, som den potentielle energi per ladning. Potentialet omkring ladning 2 er altså

hvilket er det samme som

Mens kraften er invers proportional med den kvadrerede afstand, er potentialet altså blot inverst proportionalt med afstanden. Den negative gradient er derfor det elektriske felt.

Litteraturhenvisninger 

Elektrostatik
Charles Augustin Coulomb

Charles Augustin Coulomb (født 14. juni 1736, død 23. august 1806) var en fransk fysiker og ingeniør. Han fremsatte Coulombs lov. Senere viste Coulomb at tilsvarende lov også gælder for kraftvirkningen mellem to magnetiske poler. Coulomb udformede ydermere friktionslovene.

SI-enheden for elektrisk ladning, Coulomb er opkaldt efter ham.

Fysikere fra Frankrig
Ingeniører fra Frankrig
Pakistans premierministre

Pakistans premierminister (Urdu وزیر اعظم = Wazir-e- Azam, der betyder "Øverste Minister", er Pakistans regeringsleder.

Positionen som premierminister blev etableret i forbindelse med Pakistans selvstændighed i 1947. Kun en del af Pakistans premierministre har været funderet i et demokratisk mandat. Den første demokratisk valgte premierminister i Republikken Pakistan var Zulfikar Ali Bhutto i 1973. 

I henhold til Pakistans forfatning vælges premierministeren af landets folkevalgte Nationalforsamling (National Assembly of Pakistan), og det vil normalt være lederen af det største parti eller den største koalition, der vælges til posten. Premierministeren udpeger en regering og er derefter i sit arbejde ansvarlig over for parlamentet.

Landets officielle statsoverhoved Præsidenten af Pakistan har forfatningsmæssig bemyndigelse til at afsætte premierministeren og regeringen samt opløse nationalforsamlingen og udskrive nyvalg. Den syvende ændring til forfatningen indeholder en indskrænkning af denne bemyndigelse, som efter denne tilføjelse til forfatningen, kun er mulig, såfremt beslutningen sanktioneres (eller udløser et veto) fra Pakistans Højesteret.

Pakistans premierministre fra 1947 til i dag

Se også 
 Pakistans præsidenter

 
Lister over regeringsledere
Mangfall

Mangfall er en 58 km lang biflod til Inn fra venstre i Oberbayern i Tyskland. Mangfall starter ved  Tegernsees udløb og munder ud i Inn ved Rosenheim.

Geografi 

Mangfallknie (Mangfall-knæet) ved Grub ændrer retningen for Mangfall, der først løb mod nord, men efter knæet med et knæk på over 90° forsætter mod sydøst. Herved brydes sidemorænen fra den tidligere Inntalgletscher. På indersiden af  Mangfallknie ligger Teufelsgraben, et tidligere flodleje fra Isar.

Den østlige del af foralperne mellem Isar og Inn kaldes også Mangfallgebirge, da Mangfall via bjergfloderne Rottach, Weißach, Schlierach og Leitzach afvander den centrale del af området og dannet et vigtigt grundvandsreservoir for München.

Bifloder 
Bifloder fra højre: Schlierach, Leitzach, Kalten 
Bifloder fra venstre: Glonn

Byer og kommuner ved  Mangfall 

Floder i Bayern
Cowboys from Hell

Cowboys from Hell er Panteras femte studiealbum, udsendt 24 Juli, 1990. Cowboys from Hell havde en hårdere stil end bandets tidligere albums, der var af genren glam metal, hvorimod Cowboys from Hell var orienteret mod thrash metal og groove metal. Cowboys from Hell markerer Panteras kommercielle gennembrud og regnes for en af bandets bedste albummer.

Numre 
 Alle af Pantera.
 "Cowboys from Hell" – 4:06
 "Primal Concrete Sledge" – 2:13
 "Psycho Holiday" – 5:19
 "Heresy" – 4:45
 "Cemetery Gates" – 7:03
 "Domination" – 5:02
 "Shattered" – 3:21
 "Clash with Reality" – 5:15
 "Medicine Man" – 5:15
 "Message in Blood" – 5:09
 "The Sleep" – 5:47
 "The Art of Shredding" – 4:16

Line up 
 Terry Date – Producer
 Phil Anselmo – Vokal
 Diamond Darrell – Guitar
 Rex Brown – El-bas
 Vinnie Paul – Trommer

Metalalbum
Thrash metal
Yousaf Raza Gillani

Yousaf Raza Gillani (el. Syed Makhdoom Yousaf Raza Gillani  – urdu:مخدوم سیّد یوسف رضا گیلانی) (født 9. juni 1952 i Karachi) er en pakistansk politiker. 

Yousaf Raza Gillani, der er næstformand i det islamiske socialist- og centrum-venstre-parti Pakistan Peoples Party (PPP), var formand for Nationalforsamlingen (det pakistanske parlaments folkevalgte underhus) 1993-97 og har fungeret som minister i perioderne 1985-86 og 1989-90.

Efter valget i marts 2008 blev Gillani valgt til Pakistans premierminister. Hans nominering blev støttet af partierne Pakistan Muslim League (N), Awami National Party, Jamiat Ulema-e-Islam (F) og Muttahida Qaumi Movement, hvorefter han blev taget i ed som premierminister den 25. marts 2008 af daværende præsident Pervez Musharraf. Gillani er den første folkevalgte premierminister fra det Saraiki-talende område (fra regionen omkring byen Multan).

Eksterne links 
 Profile: Yousuf Raza Gilani – fra BBC, 24. marts 2008

Politikere fra Pakistan
Pakistans premierministre
Personer fra Karachi
One Tree Hill (høj)

One Tree Hill (eller Maungakiekie i Māori) er en høj på 182 meter. Den ligger i Auckland i New Zealand. Det er et vigtigt mindested for både māorier og andre new zealændere. Området omkring højen er også kaldt One Tree Hill.

Landskaber i New Zealand
The Joshua Tree

The Joshua Tree er rockgruppen U2's femte studiealbum. Albummet blev udgivet den 9. marts, 1987 på pladeselskabet Island. Det er et af U2's mest succesrige album nogensinde. Albummet har desuden vundet U2's første Grammy Award i 1988. 

Numre

20 års jubilæum 
I november 2007 blev The Joshua Tree udgivet som 20 års jubilæumsudgave. Den blev udgivet i fire formater.
Standard CD 'en inkluderede kun det originale album.
Deluxe Edition indkluderede det originale album, bonus CD og en bog på 36 sider.
Super Deluxe Edition var det samme som i Deluxe Edition, plus bonus DVD og bogen var ikke på 36 sider, men på 56, plus 5 fotografier.
Den sidste var albummet på dobbeltvinyl-album.

Bonus CD

Bonus DVD 
"U2 Live From Paris" – concert
I Will Follow
Trip Through Your Wires
I Still Haven't Found What I'm Looking For
MLK
The Unforgettable Fire
Sunday Bloody Sunday
Exit
In God's Country
The Electric Co.
Bad
October
New Year's Day
Pride (In the Name of Love)
Bullet the Blue Sky
Running to Stand Still
With Or Without You
Party Girl
"40"
"Outside, It's America" – documentary
"With Or Without You" (Alternative Video)
"Red Hill Mining Town" (Video Unreleased)

U2-album
Album fra 1987
Shaukat Aziz

Shaukat Aziz (Urdu: شوکت عزیز), (født 6. marts 1949 i Karachi, Pakistan) er en pakistansk politiker, der er tilknyttet det konservative centrumsparti Pakistan Muslim League (Q), der traditionelt har støttet den tidligere pakistanske præsident Pervez Musharraf.

Shaukat Aziz blev finansminister i november 1999 og han blev håndplukket af præsident Pervez Musharraf til posten som premierminister efter Zafarullah Khan Jamalis tilbagetræden 6. juni 2004. Efter en kort periode, hvor Chaudhry Shujaat Hussain fungerede som premierminister, tiltrådte den succesrige finansminister Shaukat Aziz som Pakistans premierminister den 28. august 2004 og han fungerede indtil udløbet af valgperioden og fratrådte den 15. november 2007, hvor han blev afløst af Muhammad Mian Soomro, der i kraft af sin position for Senatets (dvs. overhusets) formand fungerede som midlertidig premierminister indtil valgets afholdelse, der blev yderligere forsinket efter attentatet mod Benazir Bhutto den 27. december 2007.

Eksterne links 
 Profile: Shaukat Aziz – fra BBC, 19. august 2004

Politikere fra Pakistan
Pakistans premierministre
McDonnell Douglas MD-80

McDonnell Douglas MD-80 serien er et tomotorers passagerfly produceret af det Boeing-ejede firma McDonnell Douglas. Flyet er en forlænget udgave af McDonnell Douglas DC-9.

Flyet fløj jomfruflyvning i 1979 og blev fremstillet frem til 1999 i en række varianter (MD-81, MD-82, MD-82T, MD-83, MD-87 og MD 88) og benyttes til kort- og mellemlange flyvninger. Afhængig af konfiguration har flyet plads til mellem 130 og 172 passagerer. Normalt har de en kapacitet på 140 pladser som rutefly, mens de har 156 pladser som lavprisfly.

Flyet blev første gang taget i brug 1980 af Swissair.

Flyet var hyppigt anvendt op gennem 1980'erne og 1990'erne, men bl.a. grundet flyets forholdsvis høje brændstofforbrug er de fleste MD-80'ere i dag udfaset. American Airlines og Delta Airlines anvender dog fortsat flyene.

Flyet blev videreudviklet til MD-90/Boeing 717, der blev fremstillet frem til 2006.

Ulykker 
Flyet har været involveret i 57 ulykker, hvori 1.176 personer er omkommet..

En af de mest alvorlige ulykker indtraf i 2008, da Spanair Flight JK 5022 forulykkede under start i Madrid. 160 personer omkom ved styrtet.

Referencer 

Passagerfly
McDonnell Douglas-fly
2-motors jetfly
Some You Give Away

"Some You Give Away" er niende afsnit af fjerde sæson i tv-serien One Tree Hill.

Fodnoter

Eksterne henvisninger 
 

Afsnit af One Tree Hill
One Tree Hill (flertydig)

One Tree Hill kan henvise til flere sider:
 One Tree Hill (by) er en by i Australien
 One Tree Hill (høj) er et vulkanisk højdepunkt i Auckland, New Zealand
 One Tree Hill (sang) er en sang af rockbandet U2, som refererer til One Tree Hill i New Zealand
 One Tree Hill er en teenagedramaserie fra CW opkaldt efter U2-sangen.
Morten Ramsland

Morten Ramsland (født 10. juni 1971 i Næsby ved Odense, Fyn) er en dansk forfatter.

Morten Ramsland blev student i 1991 fra Søndersø Gymnasium på Nordfyn og debuterede to år senere som forfatter med den roste digtsamling Når fuglene driver bort. I 1999 blev han cand.mag. i dansk og kunsthistorie fra Aarhus Universitet.

I 1998 fik han udgivet romanen Akaciedrømme, som ikke blev den store succes og året efter afsluttede han sit studie.

Det endelige gennembrud fik Ramsland i 2005 med slægtsromanen Hundehoved. Romanen følger en norsk familie og dens turbulente liv gennem det 20. århundrede. Romanen tog ham fem år at skrive og indbragte ham Boghandlernes gyldne Laurbær, Læsernes Bogpris samt P2 Romanprisen. Den er desuden blevet oversat til 13 sprog. Desuden er bogen på vej til at blive til en norsk tv-serie i 12 afsnit.

Ramsland har desuden udgivet seks billedbøger for børn. 

I 2010 fik Morten Ramsland Danske Banks Litteraturpris på BogForum for sin selvbiografiske roman Sumobrødre.

Bibliografi 
1993: Når fuglene driver bort (digtsamling)
1998: Akaciedrømme (roman)
2004: Da Børge B blev gennemsigtig (billedbog) – illustreret af Lise Arildskov Rasmussen
2004: Da Bernard skød hul i himlen (billedbog) – illustreret af Rasmus Juul
2005: Onkel Pedro kommer hjem (billedbog) – illustreret af Rasmus Juul
2005: Pedes uhyrer (billedbog) – illustreret af Jarl Egeberg
2005: Hundehoved (roman)
2006: Havmanden (billedbog) – illustreret af Morten Nobel
2006: Tarvelige Tom (billedbog) – illustreret af Kamilla Kristiansen
2007: Ungeheuer! (billedbog) – illustreret af Vitali Konstantinov
2009: Als Bernhard ein Loch in den Himmel schoss (billedbog) – illustreret af Vitali Konstantinov
2010: Sumobrødre (roman)

Referencer

Eksterne henvisninger 
 Litteratursiden: Morten Ramsland 
 Forfatterens hjemmeside

Børnebogsforfattere fra Danmark
Romanforfattere fra Danmark
Personer fra Odense
Modtagere af Boghandlernes gyldne Laurbær
Dansksprogede forfattere fra Danmark
Modtagere af DR Romanprisen
Personer i Kraks Blå Bog
Hovedforhandling

Hovedforhandling betegner den del af processen i en retssag, der foregår ved en domstol umiddelbart før eventuelt afgørelse af skyldsspørgsmål og afsigelse af dom. Før retsplejereformen i 2007 kaldtes hovedforhandlingen i Danmark for domsforhandling, men betegnelsen blev ændret så den stemmer med, hvad hovedforhandlingen kaldes i de øvrige nordiske lande.

Forløbet i hovedforhandlingen 

Det typiske forløb i en hovedforhandling foregår nogenlunde således (idet der kan forekomme variationer fra land til land):

Nedlæggelse af påstande og fremførsel af anbringender: Sagens parter fremfører deres krav og kortfattede begrundelser for disse.

Fremlæggelse af beviser, som retten skal tage stilling til. Herunder afhøring af vidner.

Procedure: Sagens parter argumenterer og konkluderer i forhold til de oprindelige påstande og anbringender.

Votering og dom: Dommeren (eller dommerne) trækker sig tilbage for at vurdere parternes argumenter og afsiger herefter dom.

I nogle straffesager kan der desuden medvirke lægdommere eller nævninge. Disse afgør ofte kun skyldsspørgmålet, men udmåler i nogle lande også straffen. Det er forskelligt fra land til land i hvilke sager, der medvirker nævninge.

Fysiske rammer 

I reglen foregår hovedforhandlinger altid i en retsbygning i et særligt lokale indrettet dertil. Dommeren eller dommerne sidder i den ene ende af lokalet, ofte på en forhøjning i gulvet. I mange lande bærer dommerne særlige kapper, oftest sorte, og i enkelte lande desuden en særlig paryk. Midt i retslokalet er der en vidneskranke, som vidner placeres i under afhøring. I hver side af lokalet sidder sagens parter. I Danmark er hovedreglen, at sagsøger (eller anklager) sidder til venstre for dommerne (set fra dommerens vinkel) og sagsøgte (eller den tiltalte) til højre. Desuden er der i retslokalet tilhørerpladser.

Offentlighedens adgang 

Efter grundlovens § 65 skal den danske retspleje i videst muligt omfang gennemføres offentligt og mundtligt. Udgangspunktet i den danske retsplejelov (§ 28a) er derfor også, at retsmøder er offentlige, medmindre andet er bestemt ved lov eller i medfør af lov. Det betyder, at journalister og andre som udgangspunkt har ret til at overvære møder og referere, hvad der foregår.

Retten kan bestemme, at et retsmøde skal holdes for lukkede døre. Det betyder, at det kun er tilladt for sagens parter og det nødvendige personale at være til stede i retslokalet. Det betyder også, at det er forbudt at referere offentligt, hvad der er kommet frem under retsmødet, medmindre dørlukningen udelukkende er sket for at holde ro og orden i retslokalet. 

I visse tilfælde kan også selve spørgsmålet om, hvorvidt retsmødet skal holdes for lukkede døre, behandles uden at offentligheden, heller ikke journalister, har adgang. Dette kaldes for dobbelt lukkede døre.

Se også 
Dommer
Advokat
Domstol
Stævning

Referencer 

Civilproces
Retsvæsen
Jura
Retsvidenskab
Juridiske begreber
Møg

Møg er husdyrenes ekskrementer blandet med strøelse, når det bliver betragtet som en ressource, altså som gødning. Alle dyrs ekskrementer kan bruges som møg, men der er stor forskel på dets værdi som gødning. Dels lever dyrene af forskellig føde (nogle er planteædere, andre rovdyr), dels er deres fordøjelsessystemer forskelligt indrettede, og dels betyder fødens sammensætning en hel del for møgets kvalitet.

"Eng er agers moder" sagde man tidligere, og så meget var der om det, at gårde som havde engstykker i reglen fik bedre udbytte på deres dyrkede marker. Sammenhængen er den, at de græssende dyr virker akkumulerende for gødningsstoffer i føden. Hvis man sikrer, at dyrene overnatter på stald, får man transporteret engens gødningskraft til gården. Herfra kan den senere fordeles som møg på de dyrkede marker.

Indtil det stod klart (i det 18. århundrede), at man kan gøde jorden ved at dyrke bælgplanter, var møg og ajle de eneste gødningsmidler, man havde. Senere lykkedes det at isolere de kemiske forbindelser, som planterne optager fra jorden, og grunden var lagt for at erstatte møg med kunstgødning.

Møg rummer nitrat, der gøder planterne, og gør at de vokser hurtigere og bedre.  Selvom det lyder mest miljørigtigt at gøde med naturgødning, kan det være svært at dosere gødningen korrekt. Der er derfor risiko for at overgøde. Dette kan bedre undgås med handelsgødning (kunstgødning), hvor sammensætningen er nøje kendt.

Møg fra forskellige dyr

Hestepærer 
Hestens afføring er knoldet og tør på grund af dyrets særlige stofskifte. Derfor ligger den tit i klatter som i folkemunde kaldes for hestepærer.

Kokasser 
Eskrement fra en ko, meget formløs og ligger derfor i "kasser" og kaldes derfor for "kokasser" (muligvis afledt af kokager). Formløsheden opstår på grund af koens specielle fordøjelsesystem. Imidlertid har de en egenskab til at tiltrække fluer.

Kokasser kan anvendes som gødning, men man anvender i dag oftest kunstgødning. Kokasser kan og anvendes som brændsel, da det har et højt indhold af metangas. Dette kræver dog et specielt biogasfyr. Disse fås både store som små. Disse kan både være installeret hos den enkelte husstand eller, i større centralvarme anlæg.

Afføring
Økologi
Gødning
Duo

Ordet duo kommer fra det latinske ord for tallet to. En duo kan bruges om fx et par venner der kommer godt ud af det sammen, eller en om et par der synger, e.l. En sang som bliver sunget af en duo kaldes for en duet.

Duet er en musikalsk komposition eller musikstykke for to udøvere. Stykket fremføres enten af to musikere eller af to solister akkompagneret af en eller flere musikere. En duet kan fremføres ved hjælp af instrumenter eller sang, men som regel bruges begrebet om to personer som synger sammen.

Duetter fremføres til tider således, at hver part i duoen synger på hvert sit sprog, hvilket ofte er svarende til deres modersmål. Det kan eksempelvis være dansk-svensk eller engelsk-italiensk. Mange duetter er kærlighedssange og især her består den syngende duo normalt af en mand og en kvinde.

Mange grupper optræder som duetter. Her kan nævnes Simon & Garfunkel, Ike & Tina Turner, Sonny & Cher, Hall & Oates, Mel & Kim, The Righteous Brothers, Roxette, Erasure, Eurythmics, Pet Shop Boys, Ashford & Simpson, Captain & Tennille, Peaches & Herb, Renée & Renato, Svenne & Lotta, Charles & Eddie, Roxette, Savage Garden, T.a.T.u, The White Stripes, Wham!, Yazoo, Me & My, S.O.A.P., Creamy, Nordstrøm, Nik & Jay, Ufo Yepha, Junior Senior, Rugsted & Kreutzfeldt, Grethe og Jørgen Ingmann, Brødrene Olsen, Kirsten og Søren, Laban, Sussi og Leo med videre. Disse gruppers sange opfattes sædvanligvis ikke som egentlige duetter.

Se også 
 Trio

Musik
Flora (gudinde)

Flora er i den romerske mytologi gudinde for forår og blomster og blev hvert år æret ved en kultfest kaldet Floralia. Hun var gift med Zefyr, vestenvindens gud. Hun deler blandt andet navn med det botaniske begreb Flora.

Afbildninger 

Romerske guder
Frugtbarhedsgudinder
Naturgudinder